กระทู้ถามที่ ๓๐๖ ร.

สภาผู้แทนราษฎร

๗ กุมภาพันธ์ ๒๕๖๗

เรื่อง การจัดให้มีหน่วยงานกลางประเมินผลและตรวจสอบคุณภาพการศึกษาของนักเรียนในแต่ละสถานศึกษา

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามนายกรัฐมนตรี ดังต่อไปนี้

การศึกษาไทยในปัจจุบันเป็นการศึกษาในยุคสังคมแห่งการเรียนรู้ มีการนำเทคโนโลยีเข้ามาพัฒนารูปแบบการจัดการศึกษาของแต่ละสถานศึกษา แต่ปัจจุบันการศึกษาไทยประสบปัญหาหลายด้าน โดยพบว่าปัญหาที่สำคัญประการหนึ่ง คือ เรื่องคุณภาพการศึกษาที่ปัจจุบันการจัดการศึกษาของแต่ละโรงเรียนเป็นการจัดการศึกษาและทำงานร่วมกันระหว่างหลายๆหน่วยงานที่เกี่ยวข้อง เนื่องจากมีโรงเรียนหลายประเภททั้งโรงเรียนที่สังกัดสำนักงานคณะกรรมการการศึกษาขั้นพื้นฐาน (สพฐ.) โรงเรียนในสังกัดกรุงเทพมหานคร (กทม.) โรงเรียนสังกัดองค์กรปกครองส่วนท้องถิ่น (อปท.) และโรงเรียนเอกชน สังกัดสำนักงานคณะกรรมการส่งเสริมการศึกษาเอกชน (สช.) ทำให้ลูกมองในเรื่องของความแตกต่างในเรื่องของประสิทธิภาพการเรียนการสอนที่อาจจะต่างกัน คุณภาพที่ไม่เท่ากันของแต่ละโรงเรียน ความไม่เท่าเทียมกันในการเข้าถึงการศึกษา จำนวนครูผู้สอนสื่อการเรียนการสอน จึงถูกเปรียบเทียบ ในเรื่องมาตรฐานของคุณภาพการศึกษาหลาย ๆ ด้าน ทั้งในเรื่องความสามารถในการอ่านออก เขียนได้ การคิดวิเคราะห์ การคำนวณ การสื่อสาร จึงก่อให้เกิดความเหลื่อมล้ำ และความล้มเหลวทางการศึกษาที่อาจจะทำให้นักเรียนต้องออกจากพื้นที่เพียงเพราะต้องการเรียนในโรงเรียนที่มีคุณภาพมากกว่าโรงเรียนในเขตที่ตนเองอยู่ ผู้ปกครองยอมจ่ายให้อาคารศึกษาในระดับสูงในจังหวัดที่มีการศึกษาที่มีคุณภาพดี ซึ่งคุณภาพการศึกษาต้องเป็นไปตามนโยบายด้านการศึกษาที่ภาครัฐกำหนดและแผนการศึกษาแห่งชาติ พ.ศ. ๒๕๖๐ - ๒๕๗๙ ฉะนั้น จึงควรที่จะต้องมีการจัดให้มีหน่วยงานกลางที่มีภารกิจกำหนดตัวชี้วัด การประเมินผลตรวจสอบคุณภาพการศึกษา เพื่อให้เป็นกลไกในการควบคุมตรวจสอบมาตรฐานคุณภาพการศึกษา ซึ่งจะทำให้เกิดความมั่นใจทางการทำงานศึกษาทั้งแก้วิกฤติ์ เรียนผู้ปกครองว่าสถานศึกษาจะสามารถจัดการศึกษาได้อย่างมีประสิทธิภาพผู้เยือนมีคุณภาพตามมาตรฐานของการศึกษาที่ได้กำหนด จึงขอเรียนถามว่า

๑. เรื่องมาตรฐานคุณภาพการศึกษาจะสามารถจำกัดให้มีหน่วยงานกลางที่มีภารกิจกำหนดตัวชี้วัด การประเมินผลตรวจสอบคุณภาพการศึกษาของนักเรียนในแต่ละสถานศึกษาหรือไม่ อย่างไร จากทราบรายละเอียด

๒. ปัจจุบันสถานศึกษาแต่ละแห่งใช้หลักเกณฑ์หรือแนวทางใดในการประเมินคุณภาพการศึกษาของสถานศึกษาหรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง
สฤษฎ์พงษ์ เกี่ยวข้อง
สมาชิกสภาผู้แทนราษฎร พรรคภูมิใจไทย
จังหวัดกระบี่

คำตอบกระทู้ถามที่ ๓๐๖ ร.
ของ นายสฤษฎ์พงษ์ เกี่ยวข้อง สมาชิกสภาผู้แทนราษฎร พรรครวมนิใจไทย จังหวัดกระบี่
เรื่อง การจัดให้มีหน่วยงานกลางประเมินผลและตรวจสอบคุณภาพการศึกษาของนักเรียน
ในแต่ละสถานศึกษา

ข้าพเจ้า นายเศรษฐาทรวิสิน นายกรัฐมนตรี ขอตอบกระทำตาม เรื่อง การจัดให้มีหน่วยงานกลาง
ประเมินผลและตรวจสอบคุณภาพการศึกษาของนักเรียนในแต่ละสถานศึกษา ของท่านสมาชิกผู้มีเกียรติ
ตามที่ได้รับรายงานจากกระทรวงศึกษาธิการ ดังนี้

คำตอบข้อที่ ๑
จากข้อมูลของกระทรวงศึกษาธิการ รายงานว่า พระราชบัญญัติการศึกษาแห่งชาติ พ.ศ. ๒๕๔๒
และที่แก้ไขเพิ่มเติม (ฉบับที่ ๔) พ.ศ. ๒๕๖๒ มาตรา ๔๙ ได้กำหนดให้สำนักงานรับรองมาตรฐาน
และประเมินคุณภาพการศึกษา (องค์การมหาชน) (สมศ.) ทำหน้าที่พัฒนาเกณฑ์ วิธีการประเมิน
คุณภาพภายนอกและการประเมินผลการจัดการศึกษาที่มิใช่การจัดการอุดมศึกษา ซึ่งอยู่ในอำนาจ
หน้าที่ของกระทรวงการอุดมศึกษา วิทยาศาสตร์ วิจัยและนวัตกรรม หรือกระทรวงอื่น เพื่อให้มีการ
ตรวจสอบคุณภาพของสถานศึกษา โดยคำนึงถึงความมุ่งหมายหลักการและแนวทางการจัดการศึกษา
ในแต่ละระดับ และให้มีการประเมินคุณภาพภายนอกของสถานศึกษาทุกแห่งอย่างน้อยหนึ่งครั้งในทุกห้าปี
นับตั้งแต่การประเมินครั้งสุดท้าย และเสนอผลการประเมินต่อหน่วยงานที่เกี่ยวข้องและสาธารณชน
สำนักงานรับรองมาตรฐานและประเมินคุณภาพการศึกษา (องค์การมหาชน) จึงเป็นหน่วยงาน
ที่รับผิดชอบในการประกันคุณภาพภายนอกของสถานศึกษาทุกแห่งทั่วประเทศ โดยกำหนดกรอบ
แนวทางและวิธีการประกันคุณภาพภายนอกที่มีประสิทธิภาพ ซึ่งสอดคล้องกับระบบการประกันคุณภาพ
ภายในของสถานศึกษาและหน่วยงานต้นสังกัด โดยกำหนดกรอบมาตรฐานการประกันคุณภาพภายนอก
๓ ด้าน ได้แก่ มาตรฐานด้านคุณภาพของผู้เรียน มาตรฐานด้านกระบวนการบริหารและการจัดการ
และมาตรฐานด้านการจัดการเรียนรู้ที่เน้นผู้เรียนเป็นสำคัญ โดยเฉพาะอย่างยิ่งมาตรฐานด้านคุณภาพ
ผู้เรียน จะเป็นการแสดงออกและความจริงในการดำเนินงานของสถานศึกษาตามหลักสูตร
และคุณลักษณะที่พึงประสงค์ของผู้เรียน เพื่อให้ทราบจุดเด่น หรือจุดที่ควรพัฒนาของสถานศึกษา
ซึ่งจะสามารถนำมาเป็นข้อมูลในการพัฒนาคุณภาพการศึกษาให้สูงขึ้น
หลักเกณฑ์และกรอบแนวคิดการออกแบบมาตรฐาน (พ.ศ. ๒๕๖๗ – ๒๕๗)
สถานศึกษากรณีกฎหมายวัย ธะบบราชการชั้นพื้นฐาน และด้านการอาชีวศึกษา ดังนี้
๑. การกำหนดวิธีการประกันคุณภาพภายนอกที่เหมาะสม สอดคล้องกับบริบทของสถานศึกษา
ในแต่ละระดับ/ด้าน/ประเภท โดยคำนึงถึงเป้าหมายการดำเนินงานของสถานศึกษาเป็นหลัก

๒. ลดภาระของสถานศึกษาด้วยการประกันคุณภาพภายนอกด้วยจำนวนวันที่แตกต่างกัน (ตั้งแต่ ๑ – ๓ วัน) ตามบริบทของสถานศึกษา และมีการตรวจเยี่ยมสถานศึกษาทั้งแบบ Onsite Visit, Virtual Visit และ Hybrid

๓. สร้างความร่วมมือกับหน่วยงานต้นสังกัดและหน่วยงานที่เกี่ยวข้องการกำหนดกรอบแนวทางและวิธีการประกันคุณภาพภายนอก รวมทั้งการส่งเสริมการนำผลการประกันคุณภาพภายนอกไปใช้ในการพัฒนา

๔. ประหยัดงบประมาณที่ใช้ในการประกันคุณภาพภายนอกโดยนำระบบเทคโนโลยีสารสนเทศมาใช้ในการสนับสนุนการประกันคุณภาพภายนอกตั้งแต่ต้นจนจบกระบวนการ (ไม่ใช้กระดาษและเพื่อเป็นการรักษาสิ่งแวดล้อม)

๕. ลดภาระของสถานศึกษาตลอดจนการนำข้อมูลสารสนเทศไปใช้ในการบริหารจัดการอย่างไรก็ดี สำนักงานรับรองมาตรฐานและประเมินคุณภาพการศึกษา (องค์การมหาชน) ยังได้พัฒนากรอบแนวทางการประกันคุณภาพภายนอก (พ.ศ. ๒๕๖๗ – ๒๕๗๑) โดยนำผลการศึกษาวิจัยจากสถาบันวิจัยเพื่อการพัฒนาประเทศไทย (TDRI) มาใช้เป็นข้อมูลตั้งต้นในการพัฒนากรอบแนวทางการประกันคุณภาพภายนอก และมีการพัฒนากรอบแนวทางการประกันคุณภาพการศึกษาตามที่กำหนดไว้ในข้อบังคับคณะกรรมการสำนักงานรับรองมาตรฐานและประเมินคุณภาพการศึกษา ว่าด้วยการประกันคุณภาพภายนอก พ.ศ. ๒๕๖๔ ข้อ ๘ ที่กำหนดให้ประกาศเป็นการล่วงหน้าไม่น้อยกว่าหนึ่งปีการศึกษา ซึ่งสำนักงานรับรองมาตรฐานและประเมินคุณภาพการศึกษา (องค์การมหาชน) จะเริ่มดำเนินการประกันคุณภาพภายนอกสถานศึกษานี้ได้จัดให้มีการรับฟังความคิดเห็นของสถานศึกษาผ่านเว็บไซต์ภายในเดือนพฤศจิกายน ๒๕๖๗ เป็นต้นไป ทั้งนี้ ก่อนการประกันคุณภาพภายนอกสถานศึกษานี้ได้จัดให้มีการแสดงผลของการสำรวจความพึงพอใจของผู้เรียนและความร่วมมือของครู ในช่วงปลายภาคเรียน เพื่อนำผลไปปรับปรุงนโยบายหรือแผนงาน/โครงการ

อีกทั้ง มีสถาบันทดสอบทางการศึกษาแห่งชาติ (องค์การมหาชน) (สทน.) ทำหน้าที่เป็นหน่วยงานกลางในการประเมินผลการจัดการศึกษาและการทดสอบทางการศึกษาระดับชาติตอลอดจนให้ความร่วมมือและสนับสนุนการทำสอบทั่วประเทศเพื่อทำการศึกษา และสถานศึกษาในการประเมินคุณภาพผู้เรียนระดับชาติตามมาตรฐาน การเรียนรู้ของหลักสูตรแกนกลางฯ ด้วยแบบทดสอบมาตรฐาน (Standardized Test) ซึ่งเป็นเครื่องวัดมาตรฐานทางจัดการเรียนราชการสอนของสถานศึกษา ว่าสามารถจัดการเรียนราชการสอนได้ตามมาตรฐาน และตามกรอบเวลาจัดกาลศึกษาที่กำหนดหรือไม่ โดยผลจากการทดสอบทางการศึกษาระดับชาติจะเป็นข้อมูลสารสนเทศเกี่ยวกับผลสัมฤทธิ์ทางการศึกษาในภาพรวมของประเทศสามารถจำแนกรายภูมิภาค รายสถานศึกษาและผู้เรียนรายบุคคล เพื่อนำผลไปใช้พัฒนาและปรับปรุงภาษาไทย และพัฒนาการทำงานจัดกาลศึกษาของประเทศให้อยู่ในมาตรฐานเดียวกัน ลดความเหลื่อมล้ำทางการทำงานจัดกาลศึกษาใช้งานข้อมูลเทียบเคียง

ในการประเมินคุณภาพการศึกษา รวมถึงนำไปใช้ในการวางแผนยกระดับคุณภาพการจัดการศึกษาตลอดจนเป็นข้อมูลสนับสนุนการตัดสินใจในระดับนโยบายของประเทศ โดยมีการดำเนินการทดสอบทางการศึกษาระดับชาติให้กับทุกหน่วยงานที่มีการจัดการเรียนการสอน ประกอบด้วย

(๑) การทดสอบทางการศึกษาระดับชาติขั้นพื้นฐาน (Ordinary National Educational Test : O-NET) ระดับประถมศึกษาปีที่ ๖ ระดับมัธยมศึกษาปีที่ ๓ และระดับมัธยมศึกษาปีที่ ๖

(๒) การทดสอบทางการศึกษาระดับชาติด้านอิสลามศึกษา (Islamic National Educational Test : I-NET) ระดับอิสลามศึกษาตอนต้น ระดับอิสลามศึกษาตอนกลาง และระดับอิสลามศึกษาตอนปลาย

(๓) การทดสอบทางการศึกษาระดับชาติด้านการศึกษานอกระบบโรงเรียน (Non-Formal National Educational Test : N-NET) ระดับประถมศึกษา ระดับมัธยมศึกษาตอนต้น และระดับมัธยมศึกษาตอนปลาย

(๔) การทดสอบทางการศึกษาระดับชาติด้านพระพุทธศาสนา (Buddhism National Educational Test : B-NET) ระดับมัธยมศึกษาตอนต้น และระดับมัธยมศึกษาตอนปลาย

(๕) การทดสอบทางการศึกษาระดับชาติด้านอาชีวศึกษา (Vocational National Educational Test : V-NET) ระดับประกาศนียบัตรวิชาชีพชั้นปีที่ ๓ (ปวช.๓)

นอกจากนี้ สำนักงานเลขาธิการสภาการศึกษา (สกศ.) ได้จัดทำมาตรฐานการศึกษาของชาติ พ.ศ. ๒๕๖๑ ที่แสดงถึงเป้าหมายผลลัพธ์ที่พึงประสงค์ของผู้เรียนทั่วประเทศ เพื่อใช้เป็นเป้าหมายหลักสำหรับให้หน่วยงานต้นสังกัดของสถานศึกษาทุกระดับและประเภทการศึกษานำไปกำหนดเป็นมาตรฐานเฉพาะอาทิ มาตรฐานการศึกษาขั้นพื้นฐาน พ.ศ. ๒๕๖๑ มาตรฐานการอาชีวศึกษา พ.ศ. ๒๕๖๑ มาตรฐานการศึกษานอกระบบและตามอัธยาคัย พ.ศ. ๒๕๖๒ ซึ่งในมาตรฐานการศึกษาแต่ละระดับและประเภทการศึกษา ประกอบด้วยมาตรฐานที่เกี่ยวกับคุณภาพผู้เรียน กระบวนการบริหารจัดการสถานศึกษา และกระบวนการจัดการเรียนการสอน โดยในมาตรฐานที่เกี่ยวกับคุณภาพผู้เรียนจะมีการกำหนดรายละเอียดตัวชี้วัดในการประเมินผู้เรียนในลักษณะของผลสัมฤทธิ์จากการเรียนและคุณลักษณะที่พึงประสงค์ของผู้เรียนที่เกิดจากการจัดการศึกษาตามความแตกต่างในแต่ละระดับและประเภทการศึกษา และบริบทของสถานศึกษา

พร้อมทั้งได้นำผลการประเมิน Programme for International Student Assessment (PISA) มาดำเนินการศึกษา วิเคราะห์ และสังเคราะห์ข้อมูล รวมถึงลงพื้นที่เพื่อเก็บรวบรวมข้อมูลและประเด็นทางการศึกษาที่ส่งผลกระทบต่อการแสดงผลประเมิน Programme for International Student Assessment ทั่วทุกภูมิภาค เพื่อนำมาวิเคราะห์และตรวจสอบคุณภาพการทำงานของผู้เรียนและสถานศึกษา ซึ่งจะนำไปสู่การพัฒนานโยบายทางการศึกษาที่สอดคล้องกันคำเป้าหมายและตัวชี้วัดในแผนต่าง ๆ ที่เกี่ยวข้องต่อไป

ทั้งนี้ สำนักงานเลขาธิการสภาการศึกษาอยู่ระหว่างการดำเนินการจัดทำแผนปฏิบัติการด้านการเพิ่มขีดความสามารถทางการแข่งขันด้านการศึกษาของประเทศไทยให้มีมาตรฐานเทียบเท่าสากล (พ.ศ. ๒๕๖๗ – ๒๕๗๐) โดยกำหนดเป้าหมาย คือประเทศไทยมีความสามารถทางการแข่งขันทางการศึกษาเทียบเท่ามาตรฐานสากล และนักเรียนไทยมีทักษะและสมรรถนะเทียบเท่ามาตรฐานสากลรวมถึงกำหนดค่าวชั่วคราว จำนวน ๒ ตัวชี้วัด ได้แก่ ๑) ผลการจัดอันดับ IMD ด้านการศึกษาอยู่ในอันดับที่ ๔๐ ภายในปี ๒๕๗๐ และ ๒) ร้อยละของนักเรียนที่มีสมรรถนะจากการประเมิน Programme for International Student Assessment ไม่ถึงระดับพื้นฐานของทั้ง ๓ วิชา ในแต่ละกลุ่มโรงเรียนลดลงร้อยละ ๘ ภายในปี ๒๕๗๐

คำตอบข้อที่ 2
จากข้อมูลของกระทรวงศึกษาธิการรายงานว่า สถานศึกษาในสังกัดสำนักงานคณะกรรมการการศึกษาขั้นพื้นฐาน (สพฐ.) มีการประเมินคุณภาพผู้เรียนของสถานศึกษาแต่ละแห่ง โดยได้ดำเนินการประเมินความสามารถด้านการอ่าน (RT) เพื่อวินิจฉัยข้อบกพร่องของความสามารถในการอ่านของนักเรียนชั้นประถมศึกษาปีที่ ๑ ทั้งในด้านการออกแบบเสียงและการอ่านรูเรื่อง และประเมินคุณภาพผู้เรียน (NT) เพื่อประเมินผลสัมฤทธิ์ของนักเรียนชั้นประถมศึกษาปีที่ ๓ ทั้งในด้านภาษาไทยและคณิตศาสตร์ ตามกรอบมาตรฐานและตัวชี้วัดของการศึกษาขั้นพื้นฐาน พ.ศ. ๒๕๕๑ โดยจะจัดส่งไฟล์ต้นฉบับของแบบประเมินไปยังศูนย์สอบทั่วประเทศ ได้แก่สำนักงานเขตพื้นที่การศึกษาและหน่วยงานต้นสังกัดในระดับภูมิภาคของโรงเรียนทุกสังกัด และกระจายอำนาจให้ศูนย์สอบบริหารจัดการสอบตั้งแต่การจัดพิมพ์ข้อสอบ การจัดสอบ การตรวจให้คะแนน และสรุปผลสอบของผู้เรียนเป็นรายบุคคล รวมทั้งได้กำชับเรื่องซ้ำความลับกับศูนย์สอบทุกแห่งเพื่อความโปร่งใส สุจริตและให้เป็นไปตามมาตรฐานของการดำเนินการจัดสอบสำหรับการกำหนดมาตรฐานการประกันคุณภาพภายในสถานศึกษา ประกอบด้วย มาตรฐานที่ ๑ คุณภาพของผู้เรียน มาตรฐานที่ ๒ กรอบบริหารและการจัดการ และมาตรฐานที่ ๓ กรอบรายการจัดการเรียนการสอนที่เน้นผู้เรียนเป็นสำคัญซึ่งถือเป็นเป้าหมายในการพัฒนาคุณภาพของสถานศึกษาทุกแห่งที่จัดการศึกษาในระดับการศึกษาขั้นพื้นฐาน และสถานศึกษาจะดำเนินการประเมินคุณภาพภายในของสถานศึกษาตามกรอบมาตรฐานดังกล่าว โดยมีรายละเอียดดังนี้

มาตรฐานที่ 1.คุณภาพผู้เรียน

1.1.1.ผลสัมฤทธิ์ทางวิชาการของผู้เรียน

1.1.1 มีความสามารถในการอ่าน การเขียน การสื่อสาร และการแสดงคำบรรยาย

1.1.2 มีความสามารถในการคิดวิเคราะห์ กิจอย่างมีวิจารณญาณ อภิปรายแลกเปลี่ยนความคิดเห็น และแก้วิกฤตหา

1.1.3 มีความสามารถในการสร้างนวัตกรรม

1.1.4 มีความสามารถในการใช้เทคโนโลยีสารสนเทศและการสื่อสาร

๑.๑.๕ มีผลสัมฤทธิ์ทางการเรียนตามหลักสูตรสถานศึกษา

๑.๑.๖ มีความรู้ ทักษะพื้นฐาน และเจตคติตี่ดีต่องานอาชีพ

๑.๒ คุณลักษณะที่พึงประสงค์ของผู้เรียน

๑.๒.๑ การมีคุณลักษณะและค่านิยมที่ดีตามที่สถานศึกษากำหนด

๑.๒.๒ ความภูมิใจในท้องถิ่นและความเป็นไทย

๑.๒.๓ การยอมรับที่จะอยู่ร่วมกันบนความแตกต่างและหลากหลาย

๑.๒.๔ สุขภาวะทางร่างกาย และจิตสังคม
มาตรฐานที่ 2 กระบวนการบริหารและการจัดการ

๒.๑ มีเป้าหมายวิสัยทัศน์และพันธกิจที่สถานศึกษากำหนดชัดเจน

๒.๒ มีระบบบริหารจัดการคุณภาพของสถานศึกษา

๒.๓ ดำเนินงานพัฒนาการที่เน้นคุณภาพผู้เรียนรอบด้านตามหลักสูตรสถานศึกษาและทุกกลุ่มเป้าหมาย

๒.๔ พัฒนาครูและบุคลากรให้มีความเชี่ยวชาญทางวิชาชีพ

๒.๕ จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ

๒.๖ จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ

๓.๑ จัดการเรียนรู้ผ่านกระบวนการคิดและปฏิบัติจริงและสามารถนำไปประยุกต์ใช้ในชีวิตได้

๓.๒ ใช้สื่อ เทคโนโลยีสารสนเทศและแหล่งเรียนรู้ที่เอื้อต่อการเรียนรู้

๓.๓ มีการบริหารจัดการชั้นเรียนเชิงบวก

๓.๔ ตรวจสอบและประเมินผู้เรียนอย่างเป็นระบบและนำผลมาพัฒนาผู้เรียน

๓.๕ มีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้ ในส่วนของโรงเรียนเอกชน ได้ดำเนินการตามกฎกระทรวง การประกันคุณภาพการศึกษา พ.ศ. 2561 ซึ่งกำหนดให้มีการประเมินผลและติดตามตรวจสอบคุณภาพตามมาตรฐานการศึกษาของสถานศึกษาแต่ละระดับและประเภทการศึกษา โดยมีกลไกในการควบคุม ตรวจสอบ ระบบบริหารคุณภาพการศึกษา เพื่อให้เกิดการพัฒนาและสร้างความเชื่อมั่นให้แก่ผู้มีส่วนเกี่ยวข้องและสาธารณชน ว่าสถานศึกษาสามารถจัดการศึกษาได้อย่างมีคุณภาพตามมาตรฐานการศึกษา และบรรลุเป้าประสงค์ของหน่วยงานต้นสังกัดหรือหน่วยงานที่กำกับดูแล และให้สถานศึกษาแต่ละแห่งจัดให้มีระบบ การประกันคุณภาพการศึกษาภายในสถานศึกษา โดยกำหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษา พร้อมทั้งจัดทำแผนพัฒนา การจัดการศึกษาของสถานศึกษาที่มุ่งคุณภาพตามมาตรฐานการศึกษาและดำเนินการตามแผนที่กำหนดไว้ จัดให้มีการประเมินผลและตรวจสอบคุณภาพการศึกษาภายในสถานศึกษา ติดตามผลการดำเนินการ เพื่อพัฒนาสถานศึกษาให้มีคุณภาพตามมาตรฐานการศึกษา และจัดส่งรายงานผลการประเมินตนเอง

ให้แก่หน่วยงานต้นสังกัดหรือหน่วยงานที่กำกับดูแลสถานศึกษาเป็นประจำทุกปี ซึ่งสำนักงานคณะกรรมการส่งเสริมการศึกษาเอกชนได้จัดให้มีระบบสารสนเทศด้านการประกันคุณภาพการศึกษา (E-SAR) เพื่อให้โรงเรียนเอกชนจัดทำและส่งรายงานดังกล่าวให้ต้นสังกัดเป็นประจำทุกปี